
             Nr.23/30/2005







AVIZ

asupra proiectului de Lege pentru ratificarea Memorandumului 
de Înţelegere între Guvernul României şi Guvernul Republicii Franceze privind dezvoltarea proiectelor cu “Implementare în comun” pe baza articolului 6 al Protocolului de la Kyoto la Convenţia - cadru a 
Naţiunilor Unite asupra schimbărilor climatice, 
semnat la Bucureşti la 28 septembrie 2004



În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, cu proiectul de Lege pentru ratificarea Memorandumului de Înţelegere între Guvernul României şi Guvernul Republicii Franceze privind dezvoltarea proiectelor cu “Implementare în comun” pe baza articolului 6 al Protocolului de la Kyoto la Convenţia - cadru a Naţiunilor Unite asupra schimbărilor climatice, semnat la Bucureşti la 28 septembrie 2004, transmis cu adresa nr. P.L.X 82 din 14 martie 2005, înregistrată sub nr. 23/30 din 14 martie 2005.



Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din data de 15 martie 2005.



Membrii Comisiei pentru industrii şi servicii au examinat proiectul de lege, expunerea de motive, avizul favorabil al Consiliului Legislativ nr. 159/02.03.2005 şi punctul de vedere al Ministerului mediului şi gospodăririi apelor.



În urma dezbaterilor, cu unanimitate de voturi, s-a hotărât avizarea favorabilă a proiectului de lege în forma prezentată de iniţiator.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera Deputaţilor este prima Cameră sesizată.

                     PREŞEDINTE,                                        SECRETAR,

                  Dan Ioan Popescu                                     Aurelia Vasile

Consilier,
Viorela Gondoş

